Diari Oficial de la Generalitat Valenciana


Sumari del DOGV 7881, del 26-09-2016 (2016/7393)

RESOLUCIÓ de 9 de setembre de 2016, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 323.10, Igualtat de Gènere, de Vicepresidència i Conselleria d'Igualtat i Polítiques Inclusives per ingressos finalistes del Ministeri de Sanitat, Serveis Socials i Igualtat, per import de 300.000 euros. Expedient número 16.018/16-090.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7393


Data del document
:   09-09-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de setembre de 2016, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 323.10, Igualtat de Gènere, de Vicepresidència i Conselleria d'Igualtat i Polítiques Inclusives per ingressos finalistes del Ministeri de Sanitat, Serveis Socials i Igualtat, per import de 300.000 euros. Expedient número 16.018/16-090. [2016/7393]  
La Llei Orgànica 1/2004, de 28 de desembre, de Mesures de Protecció Integral contra la Violència de Gènere, estableix mesures de suport econòmic a les dones víctimes de violència de gènere, entre les quals destaca la concessió d'ajudes econòmiques que permeten la seva inserció social i professional. El règim d'aquestes ajudes es regula en el Reial Decret 1452/2005, de 2 de desembre, encomanant a les diferents administracions competents en matèria de serveis socials la concessió, sent el Ministeri de Sanitat, Serveis socials i Igualtat el que reemborsarà l'import integre d'aquestes ajudes a l'Administració que haja efectuat el pagament.  
En la Conselleria d'Igualtat i Polítiques Inclusives competent en matèria de prevenció de la violència de gènere, figura en l'annex de transferències i subvencions corrents del programa 323.10, Igualtat de Gènere, la línia de subvenció S6383, «Ajudes per a dones víctimes de violència de gènere». Considerant que el crèdit pressupostat inicialment resulta insuficient per atendre la totalitat de les sol·licituds presentades amb dret a l'ajuda i la previsió d'aquelles que puguen ser presentades fins al final de l'exercici, es proposa generar crèdit en el capítol 4 del programa 323.10, «Igualtat de Gènere», en la citada línia, per import de 300.000 euros.  
A aquest efecte i en virtut del que es disposa en els articles 17 i 20 de la Llei 11/2015 de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 401.08, Transferències corrents de l'Estat. Àrea de Treball i Serveis Socials, per import de 300.000 euros.  
  
Segon  
S'autoritza un increment de crèdit en l'aplicació 47.48.41.522.68.9 per import de 300.000 euros que suposa l'increment dels fons finalistes del Ministeri de Sanitat, Serveis Socials i Igualtat de la línia de subvenció S6383, «Ajudes per a dones víctimes de violència de gènere», de l'annex de subvencions i transferències corrents de l'esmentat programa, d'acord amb el següent detall:  
  
Tercer  
Conseqüència de l'import generat es modifica en la FP3 del programa 323.10 les dades relatives a l'aplicació d'ingrés 401.08, quedant establides en els termes següents:  
  
Cod. ing. Origen / Destinació del finançament Cap Línia Import  
401.08 Àrea de Treball i Serveis Socials 1.249.741  
 Programa lluita contra la violència de gènere 4 S6383 800.000  
 Programa assistència social integral a víctimes de violència de gènere 2 NA 449.741  
  
  
  
València, 9 de setembre de 2016.- El conseller d'Hisenda i Model Econòmic: Vicent Soler i Marco.